Да родных бацькоў сваіх выхаванцаў Таццяна Мацвееўна ставіцца як мінімум добразычліва. Яна і сваім дзяўчаткам, і адзінаму хлопчыку гаворыць, што бацькі ў кожнага адны — родныя, радуецца, калі да яе выхаванцаў прыходзяць маці і таты або іншыя блізкія людзі. Калі дзеці даруюць бацькам, прымуць іх, якімі б тыя ні былі, ім будзе лягчэй, пераканана жанчына. Не ўсе SOS-маці гатовы да такой адкрытасці да блізкіх сваіх выхаванцаў, але ў маёй суразмоўніцы пазіцыя цвёрдая: родныя ёсць родныя.